Document ID: 31981L0715

ΕΝΑΤΗ ΟΔΗΓΙΑ ΤΗΣ ΕΠΙΤΡΟΠΗΣ της 31ης Ιουλίου 1981 περί καθορισμού των μεθόδων κοινοτικής αναλύσεως για τον επίσημο έλεγχο των ζωοτροφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 70/373/ΕΟΚ του Συμβουλίου της 20ής Ιουλίου 1970 περί εισαγωγής τρόπων λήψεως δειγμάτων και μεθόδων κοινοτικής αναλύσεως για τον επίσημο έλεγχο των ζωοτροφών(1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 2,
Εκτιμώντας:
ότι η οδηγία που αναφέρεται ανωτέρω προβλέπει ότι οι επίσημοι έλεγχοι των ζωοτροφών που αποβλέπουν στη διαπίστωση ότι τηρούνται οι όροι που επιβάλλονται δυνάμει των νομοθετικών, κανονιστικών και διοικητικών διατάξεων, σχετικά με την ποιότητα και τη σύνθεση των ζωοτροφών, πραγματοποιούνται σύμφωνα με τους τρόπους λήψεως δειγμάτων και τις μεθόδους κοινοτικής αναλύσεως-
ότι οι οι οδηγίες της Επιτροπής 71/250/ΕΟΚ(2), 71/393/ΕΟΚ(3), 72/199/ΕΟΚ(4), 73/46/ΕΟΚ(5),74/203/ΕΟΚ(6), 75/84/ΕΟΚ(7), 76/372/ΕΟΚ(8) και 78/633/ΕΟΚ(9), όπως τροποποιήθηκαν τελευταία από την οδηγία της 30ής Ιουλίου 1981, έχουν ήδη καθορίσει έναν ορισμένο αριθμό μεθόδων κοινοτικής αναλύσεως- ότι λαμβάνοντας υπόψη την κατάσταση προόδου των εργασιών που πραγματοποιούνται έκτοτε πρέπει να θεσπιστεί ενάτη σειρά μεθόδων-
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα Κράτη μέλη επιβάλλουν ώστε οι αναλύσεις για τους επισήμους ελέγχους των ζωοτροφών, όσον αφορά την περιεκτικότητά τους σε avoparcine και σε monensin sodium, να παγματοποιούνται σύμωνα με τις μεθόδους που περιγράφονται στο παράρτημα.
Άρθρο 2
Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς τις διατάξεις της παρούσας οδηγίας την 1η Δεκεμβρίου 1981 και ενημερώνουν περί αυτού την Επιτροπή.
Άρθρο 3
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 31 Ιουλίου 1981.

Labels: 7
0
17
6